LEHDISTÖTIEDOTE   
15-08-2025

# engcon mukana historiallisessa rallicross-tapahtumassa

**Koskaan aiemmin ei Suomessa ole järjestetty FIA World Rallycross (World RX) maailmanmestaruus-osakilpailua. engcon on mukana nyt järjestettävässä tapahtumassa osana Volvo Construction Equipmentin kokoamaa CE Dealer Teamia. Erityisen kiinnostavaa on, että ainoana suomalaisena maailmanmesteruudesta ajaa tiimissämme Niclas Grönholm. Nyt hän saa tilaisuuden ajaa kotikisassa ensimmäistä kertaa.**

Etelä-Suomessa sijaitsevassa Kymiring-moottoriurheilukeskuksessa järjestetään tämä neljäs 2025 FIA World Rallycross-osakilpailu 23-24 elokuuta. Historialliseksi tapahtuman tekee se, että osakilpailu järjestetään ensimmäistä kertaa Suomessa.

engcon Finland on paikalla esittelemässä viimeisimmät tuoteuutuudet – muun muassa kolmannen sukupolven rototilttijärjestelmän EC319, sekä pienempiin kaivukoneisiin soveltuvan EC204-uutuuden.

– Odotamme innolla Suomen osakilpailua. On erityisen jännittävää seurata omaa tähteämme Niclas Grönholmia, joka pääsee nyt näyttämään taitonsa kotiyleisölle, sanoo Sami Keturi, engconin Suomen maajohtaja. Odotamme myös innolla tapaamistamme loppuasiakkaidemme kanssa paikan päällä, uusimpien tuotteiden esittelyä ja sitä, miten engconin järjestelmät voivat edelleen parantaa sekä kannattavuutta että tehokkuutta, hän jatkaa.

Kolmen kilpailun jälkeen CE Dealer Team on joukkuekilpailussa toisena ja Niclas Grönholm yksilökilpailussa hienosti myös toisena.

Niclas Grönholm odottaa innolla kotikisaa:

– Suomessa kilpaileminen on aina erityisen hienoa. Tulen tekemään kaikkeni voittaakseni tämän viikonlopun kilpailun.

**Lisää tietoa tuotteista:**

* [engcon-rototiltti EC319](https://engcon.com/fi_fi/rototiltit/ec319.html)
* [engcon-rototiltti EC204 Basic](https://engcon.com/fi_fi/rototiltit/ec204-basic.html)

**Lisätietoa CE Dealer Team:**

* [CE Dealer Team](https://www.cedealerteam.com/)

**Jos haluat lisätietoja, ota yhteyttä:**

Sami Keturi, engcon Finland  
[sami.keturi@engcon.com](mailto:sami.keturi@engcon.com)  
+358503670780

**engcon** on johtava, maailmanlaajuinen rototilttien ja niihin liittyvien laitteiden toimittaja, joka parantaa kaivukoneiden tehokkuutta, joustavuutta, kannattavuutta, turvallisuutta ja kestävyyttä. Tietämyksellä, sitoutumisella ja korkeatasoisella palvelulla engconin hieman yli 400 työntekijää luo menestystä asiakkailleen. engcon perustettiin vuonna 1990, ja sen pääkonttori sijaitsee Ruotsin Strömsundissa. engcon palvelee markkinoita 15 paikallisen myyntiyhtiön ja vakiintuneen jälleenmyyjäverkoston kautta ympäri maailmaa. Liikevaihto oli noin 1,6 miljardia kruunua vuonna 2024. engconin B-osake on listattu Nasdaq Tukholmassa.

Lisätietoja on osoitteessa **www.engcongroup.com**